Beschreibung
Podomk, nadobu abo nabytk, druhdy rěkaja tomu tež „hawsrot“, namakaš nimale w kóždej domjacnosći. Što pak je podomk basnika: nadpad, intuicija, metafry, znate a woteznate słowa, wjerše, rymy, rytmus … W swojich nowych basnjach čerpa Kito Lorenc hłuboko ze studnje rěče. Lóšt na wotkrywanju jeje powabkow a potajnosćow sapa z njesłyšanych, šibałych a pryzlojtych rěčnych hrow, kiž wjedu druhdy do čorneho humora a do absurdnosće. W rjedźe wusahowacych tekstow rozpomina basnik zakładne zjawy žiwjenja a nazhonjenja: dopomnjenje a zabyće, dźěćatstwo a staroba, zachodnosć a smjerć.
Měnjenje čitarja ke knize
»Lorenc njeby Lorenc był, njebyli słowa derje změšał, porjadnje přetřasł, sej z nimi hrajkał a je w nowych zwiskach prezentował, posměwk wuwabjo a do přemyslowanja wo jich zmysle nastorčo. Mišterce wobknježi [...] woprawdźe wšě fasety swojeho wuměłstwa [...]« (Monika Gerdesowa)
Čitanska proba
Horoskop
Wobroć so nětko a płuwaj
wróćo k samotnemu pobrjohej
swojeho poroda, schowaj
wšu nadźiju hłuboko
runja nopawje swoje hnězdo
spody pěska, prjedyž so nuriš
rybam napřećo, k twojemu hwězdnu
kotrež ći doprědka swěći
Snano tež tebi zemja
wulehnje potomstwo hišće
z potajneho dna něhdy
a wone namaka k swětłu
za tobu, a do morja
deu_Latn szl_Latn mlt_Latn szl_Latn glg_Latn bug_Latn slk_Latn slk_Latn szl_Latn ltg_Latn szl_Latn slv_Latn ces_Latn szl_Latn slv_Latn hrv_Latn szl_Latn fij_Latn slv_Latn